EkBass/fiwiki-20250220-pages-articles huggingface dataset:
Sari Sinisalon murha

Sari Sinisalon murha tapahtui Hämeenlinnassa 25. lokakuuta 1992."Hullu, lopeta!" Sari, 20, huusi viimeisiksi sanoikseen - uskomattoman töpeksinnän takia epäilty pääsi pakoon Suomesta, mutta nyt vanha murha palasi poliisin pöydälle Iltalehti 13.4.2019. Poliisi vaati todennäköisin syin murhasta epäiltynä vangittavaksi uhrin miesystävää, marokkolaista Ayoub El Yaakoubia (s. 1963),Interpol Red Notices mutta Hämeenlinnan raastuvanoikeus hylkäsi vaatimuksen. El Yaakoubi ehti poistumaan Suomesta ennen Sinisalon ruumiin löytymistä. Marokon viranomaiset ottivat hänet kiinni seuraavana keväänä, mutta eivät halunneet luovuttaa häntä Suomeen. Suomen viranomaiset taas eivät halunneet, että oikeudenkäynti järjestettäisiin Marokossa, joten El Yaakoubi päästettiin vapaaksi. Vuosina 2019 ja 2024 uutisoitiin, että hän on edelleen vapaana. == Katso myös == * Ulkomaalaisten rikollisuus Suomessa ==Lähteet== Luokka:Hämeenlinnan historia Luokka:Selvittämättömät henkirikokset Suomessa Luokka:Vuoden 1992 rikokset Luokka:1990-luvun rikokset Suomessa
Maria Theresa van Thielen

Maria Theresa van Thielen (7. maaliskuuta 1640 Antwerpen, Belgia – 11. helmikuuta 1706 Antwerpen) oli flaamilainen, barokkiajan taidemaalari, joka maalasi asetelmia. http://www.rkd.nl/en/explore/artists/77058 Maria oli yksi taidemaalari Jan Philips van Thielen kolmesta tyttärestä, jotka kaikki ryhtyivät taidemaalareiksi. == Lähteet == Luokka: Belgialaiset taidemaalarit Luokka: Vuonna 1640 syntyneet Luokka: Vuonna 1706 kuolleet
Biot (täsmennyssivu)

Biot voi tarkoittaa seuraavia: Maantiede * Biot, kunta Etelä-Ranskassa Provence-Alpes-Côte d’Azurin alueella * Le Biot, kunta Itä-Ranskassa Auvergne- Rhône-Alpesin alueella * BIOT, Brittiläinen Intian valtameren alue Henkilö * Jean-Baptiste Biot (1774–1862), ranskalainen fyysikko ja matemaatikko Fysiikka * Biot-Savartin laki, sähkömagnetismia kuvaava laki * Biotin luku, dimensioton suure * Biot, cgs-järjestelmän mukainen sähkövirran mittayksikkö
Egyptin ympäriajo

Egyptin ympäriajo on Egyptissä järjestettävä maantiepyöräilyn etappikilpailu, joka käytiin ensimmäisen kerran 1954. Kilpailu on osa UCI Africa Touria.https://www.procyclingstats.com/race/tour-d-egypt/2019/gc/overview Viitattu 13.4.2019. Vuoden 2019 kilpailun jälkeen Egyptin ympäriajo on järjestetty 29 kertaa. == Lähteet == Luokka:Egyptin urheilu Luokka:Pyöräilykilpailut
Aikuisilta kielletty

Aikuisilta kielletty on Klamydian tupla-albumi, joka julkaistiin 28. syyskuuta 2018. Studioäänitteiden lisäksi albumille sisältyi Lauantaitanssit-livelevy. Albumi nousi Suomen virallisen listan sekä fyysisen albumilistan kärkipaikalle. Albumin ensimmäinen single ”Sääntö-Suomi” on kannanotto siihen, kun yhtyeelle ei annettu lupaa julkaista omaa olutmerkkiä. == Kappaleet == === CD 1 === # # # # # # # # # # # # # # # # # === CD 2: Lauantaitanssit-live === # # # # # # # # # # # # # # # # # # == Arvostelut == * Soundi: == Lähteet == Luokka:Vuoden 2018 albumit Luokka:Klamydian albumit
Lisa Goldstein

Elizabeth (Lisa) Joy Goldstein (s. 21. marraskuuta 1953) on yhdysvaltalainen Fantasia- ja tieteiskirjailija, jonka teoksia on ollut Nebula-, Hugo- ja World Fantasy Award -palkintoehdokkaina. Goldstein sai vuonna 1982 romaanillaan The Red Magician National Book Award -palkinnon "National Book Awards - 1983" . National Book Foundation. Viitattu 8.3.2012. ja romaanillaan The Uncertain Places vuoden 2012 Mythopoeic Fantasy -palkinnon. Hänen novellinsa Paradise Is a Walled Garden sai vuoden 2011 Sidewise-palkinnon parhaana lyhytmuotoisena vaihtoehtohistoriana. Goldsteinin novelli "Cassandran valokuvat" ("Cassandra's Photographs") on julkaistu suomeksi kokoelmassa Isaac Asimov Science Fiction. Valikoima 2 (Viihdeviikarit 1988)Isaac Asimov science fiction. Valikoima 2 finna.fi. Viitattu 26.2.2023 Novelli oli Hugo- ja Nebula-palkintoehdokkaana vuonna 1988. == Elämäkerta == Goldsteinin isä Heinz Jurgen "Harry" Goldstein (8. kesäkuuta 1922 Krefeld, Saksa – 24. toukokuuta 1974 Los Angeles, Yhdysvallat) selviytyi hengissä Bergen-Belsenin keskitysleiriltä, ja hänen äitinsä Miriam Roth (s. 8. huhtikuuta 1922 Mukatševe, Tšekkoslovakia – 12. lokakuuta 2011 Los Angeles, Yhdysvallat) selviytyi Auschwitzn tuhoamisleiriltä. He saapuivat Yhdysvaltoihin vuonna 1947 ja tapasivat englannin kielen kurssilla. Goldstein on kirjoittanut salanimellä "Isabel Glass" kaksi korkean fantasian romaania, Daughter of Exile ja The Divided Crown. Hänen julkaisijansa suositteli salanimeä, koska romaanit eroavat niin paljon hänen muista teoksistaan. "Isabel" tulee paikallisen koirapuiston nimestä. "Glass" on julkaisijan salanimiohjeistuksen mukaisesti lyhyt ja alkaa kirjaimella, joka on aakkosten alkupäässä."Why I Became Isabel Glass" (Arkisto) (2006). Lisa Goldstein. Viitattu 11.12.2008. Goldstein meni naimisiin Douglas A. Ashermanin kanssa vuonna 1986 ja asuu Kaliforniassa Oaklandssa. == Lähteet == Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Amerikanjuutalaiset Luokka:Elävät henkilöt Luokka:Vuonna 1953 syntyneet
Wooden Eye

Wooden Eye on suomalaisen metalliyhtye Latvala Brosin ensimmäinen ja ainoa studioalbumi, joka julkaistiin vuonna 1994. == Kappaleet == Kaikki kappaleet ovat instrumentaalisia ja ne on säveltänyt Roope Latvala. # # # # # # # # # # == Kokoonpano == * Roope Latvala – basso, kitara * Jussi Latvala – rummut * Petteri Hirvonen – koskettimet == Aiheesta muualla == * * Luokka:Vuoden 1994 esikoisalbumit Luokka:Suomalaiset thrash metal -albumit
Alfred Joki

Alfred Joki (s. 4. helmikuuta 1952 Karunki, Ruotsi) on ruotsalainen ampumahiihtäjä. Joen ura alkoi hiihtäjänä kaudella 1967–1968 ja hän edusti tällöin kotikylänsä Ruotsin Ylitornion Hietaniemen SK Gränsen -seuraa. Hiihto kuului Joen kilpailumuotona aina armeijakauteen eli vuoteen 1971 asti. Armeijassa hän tutustui ampumahiihtoon, josta tulikin hänen pääkilpailulajinsa. Vuonna 1973 hän oli mukana Ruotsin nuorten ampumahiihtojoukkueessa Lake Placidin MM-kisoissa. Joki nousi Ruotsin miesten maajoukkueeseen kaudella 1975 ja edusti Ruotsia aina vuoteen 1982 asti. Tänä aikana hän oli Ruotsin joukkueessa varamiehenä vuoden 1976 olympiakisoissa Innsbruckissa ja 1980 olympiakisoissa Lake Placidissa. vuoden 1981 MM-kisoissa Lahdessa hän oli mukana viidenneksi sijoittuneessa Ruotsin viestijoukkueessa. Seuraavan vuoden MM-kisoissa Minskissa hän oli vielä Ruotsin joukkueessa, joka sijoittui seitsemänneksi. Ampumahiihdossa hänellä oli ammunta vahvempi osa, joka näkyi siinä, että hänet valittiin tyypillisesti silloiselle sprinttimatkalle eli 10 kilometrille ja viestiin, jossa osuus oli 7,5 km. Parhaaksi henkilökohtaiseksi saavutukseksi MM-kisoissa tuli Lahden MM-kisojen pikamatkan eli 10 km:n 34. sija. Kaikkiaan hän osallistui viisiin MM-kisoihin. Hänen uransa aikaan, joka oli ennen maailmancup-aikakautta, hän saavutti lisäksi kaksi hopeaa ja viisi pronssia Pohjoismaisissa mestaruuskilpailuissa. Alfred Joen seuraajana Hietaniemen SK Gränsen -seurassa oli 10 vuotta nuorempi Kalle Grenemark, joka nousi myös Ruotsin ampumahiihtomaajoukkueeseen 1980-luvulla. Alfred Joki on asunut aikuisikänsä Ruotsin Ylitorniolla Hietaniemen kylässä ja toiminut talonmiehenä 43 vuotta kotikunnassaan ennen eläkkeelle jäämistään. ==Urheilusaavutukset== MM-kisat: *MM 1976 Anterselva: 43. 10 km *MM 1978 Hochfilzen: 57. 10 km ja 9. 4 x 7,5 km *MM 1979 Ruhpolding: 10. 4 x 7,5 km *MM 1981 Lahti: 34. 10 km ja 5. 4 x 7,5 km *MM 1982 Minsk: 44. 10 km ja 7. 4 x 7,5 km ==Lähteet== * ===Viitteet=== Luokka:Ruotsalaiset ampumahiihtäjät Luokka:Länsipohjalaiset Luokka:Vuonna 1952 syntyneet Luokka:Elävät henkilöt
Acuff

Acuff on seuraavien henkilöiden sukunimi: * Amy Acuff (s. 1975), yhdysvaltalainen yleisurheilija * Eddie Acuff (1903–1956), yhdysvaltalainen näyttelijä * Roy Acuff (1903–1992), yhdysvaltalainen countrymuusikko
Accolti

Accolti on seuraavien italialaisten henkilöiden sukunimi: * Benedetto Accolti vanhempi (1415–1464), juristi ja historioitsija * Benedotto Accolti nuorempi (1497–1549), kardinaali * Bernardo Accolti (1465–1536), runoilija * Francesco Accolti (1416–1488), juristi ja filologi * Pietro Accolti (1455–1532), kardinaali Luokka:Täsmennyssivut Luokka:Luettelot henkilöistä sukunimen mukaan
Aamodt

Aamodt on seuraavien norjalaisten henkilöiden sukunimi: * Asbjørn Aamodt (1893–1966), taiteilija ja jalkapalloilija * Bjørn Aamodt (1944–2006), runoilija, edellisen poika * Kjetil André Aamodt (s. 1971), alppihiihtäjä * Ragnhild Aamodt (s. 1980), käsipalloilija Luokka:Täsmennyssivut
Ulvilan rukoushuoneen murhapoltto

Ulvilan rukoushuoneen murhapoltto oli Ulvilan Vanhakylässä 1. joulukuuta 1934 tapahtunut murhapoltto, jonka yhteydessä surmattiin rukoushuoneella asunut 60-vuotias diakonissa Mimmi Piirilä.Ulvilan rukoushuone palanut, Käkisalmen Sanomat 04.12.1934, nro 138, s. 3, Kansalliskirjaston digitaaliset aineistot Ulvilan rukoushuone syttyi palamaan lauantaiyönä kello 2.15 aikaan. Tulipaloa sammuttamaan tuli palokuntia Ulvilasta, Nakkilasta ja Porista, mutta rukoushuone ja sen ulkorakennukset paloivat perustuksiaan myöten. Raunioista löytyi talossa asuneen diakonissa Mimmi Piirilän ruumis. Edellisenä perjantai- iltana oli rukoushuoneella vietetty Ulvilan kirkkoherrana toimineen Karl Emil Stenbäckin syntymän 100-vuotisjuhlaa. Hän oli aikoinaan lahjoittanut rukoushuoneen Ulvilan seurakunnalle. Tutkimuksissa paljastui, että rukoushuoneen lähistöllä asunut työmies K. J. (Kalle) Mattson oli yhdessä äitinsä Alexandra Mattsonin kanssa kuristanut Piirilän kuoliaaksi lauantain vastaisena yönä ja sen jälkeen he olivat anastaneet Piirilän rahat 383 markkaa ja muuta omaisuutta. Rikoksen jälkien peittämiseksi he olivat sen jälkeen sytyttäneet rukoushuoneen palamaan. Nakkilan ja Kullaan pitäjien kihlakunnanoikeus tuomitsi maaliskuussa 1935 K. J. Mattssonin murhasta elinkaudeksi kuritushuoneeseen, murhapoltosta kuudeksi vuodeksi kuritushuoneeseen ja kahdesta ensikertaisesta varkaudesta kummastakin 6 kuukaudeksi vankeuteen. Alexandra Mattsson tuomittiin yllytyksestä murhaan elinkaudeksi kuritushuoneeseen, yllytyksestä murhapolttoon kuudeksi vuodeksi kuritushuoneeseen ja ensikertaisesta varkaudesta 6 kuukaudeksi vankeuteen. Turun hovioikeus piti toukokuussa 1935 K. J. Mattssonin tuomiot ennallaan, mutta muutti Alexandra Mattsonin tuomioita niin, että hän joutui yhdistettynä kärsimään 15 vuoden kuritushuonetuomion.Ulvilan rukoushuoneen poltti rikollinen, Käkisalmen Sanomat 15.12.1934, nro 142, s. 8, Kansalliskirjaston digitaaliset aineistotUlvilan murhapolttojuttu, Laatokka 30.05.1935, nro 60A, s. 1, Kansalliskirjaston digitaaliset aineistotElinkautistuomiot Ulvilan murhajutussa, Käkisalmen Sanomat 12.03.1935, nro 30, s. 2, Kansalliskirjaston digitaaliset aineistot == Arkkiveisuja tapauksesta == * Kyösti Lehmus : Muistosäkeitä ryöstömurhasta Ulvilan rukoushuoneella jouluk. 1 päivän iltana 1934 ja jossa diakonissa Mimmi Piirilä murhattiin sekä kaamean teon peittämiseksi rakennus poltettiin ; kirjoitti ja kustansi K. L. Tekijä, Pori 1935 * P. J. Tynkkynen : Murhelaulu kaameasta ryöstömurhapoltosta Ulvilan Vanhassakylässä. Tekijä, Pori 1934 == Lähteet == == Aiheesta muualla == * Murha Ulvilassa 1.12., Hejac - rikosaiheinen sivusto Luokka:Vuoden 1934 rikokset Luokka:1930-luvun rikokset Suomessa Luokka:Ulvila
Avibaktaami

Avibaktaami (C7H11SN3O6) on rengasrakenteisiin ureajohdannaisiin kuuluva orgaaninen yhdiste. Yhdistettä käytetään lääketieteessä parantamaan antibioottien tehoa bakteeri-infektioiden hoidossa. ==Ominaisuudet ja käyttö== Avibaktaami ei itsessään ole erityisen antibakteerinen. Se on kuitenkin monien bakteerien tuottamien beetalaktamaasientsyymien inhibiittori. Avibaktaami asyloi beetalaktamaasien aktiivisen kohdan seriiniaminohapon ja tällöin entsyymin toiminta estyy. Näin avibaktaami parantaa beetalaktaamiantibioottien tehoa ja vaikutuskirjoa. Avibaktaami on hyväksytty käytettäväksi yhdessä keftatsidiimin kanssa ja käyttöä keftaroliinin ja atstreonaamin kanssa tutkitaan. Avibaktaamin ja keftatsidiimin yhdistelmää käytetään keuhkokuumeen ja vaikeiden virtsatietulehdusten hoitamiseen. ==Lähteet== Luokka:Antibiootit
Joan Harrison (uimari)

Joan Cynthia Harrison (myöh. Breetzke, s. 29. marraskuuta 1935 East London) on eteläafrikkalainen kilpauransa päättänyt uimari ja olympiavoittaja. Harrison voitti 100 metrin selkäuinnissa olympiakultaa Helsingissä 1952, missä hän myös sijoittui 100 metrin vapaauinnissa neljänneksi.Olympics at Sports- Reference.com Vuonna 1982 hänet nimettiin International Swimming Hall of Fameen.International Swimming Hall of Fame == Lähteet == * Joan Harrison (RSA) International Swimming Hall of Fame * Joan Harrison Bio, Stats, and Results Olympics at Sports-Reference.com === Viitteet === Luokka:Eteläafrikkalaiset uimarit Luokka:Eteläafrikkalaiset olympiavoittajat Luokka:Vuonna 1935 syntyneet Luokka:Elävät henkilöt
Smolander

Smolander on muun muassa seuraavien henkilöien sukunimi: / * Elina Smolander (s. 1989), korkeushyppääjä * Jaakko Smolander (s. 1945), vara-amiraali evp. * Kari Smolander (s. 1963), professori, kitaristi ja lauluntekijä * Leena Smolander (s. 1959), korkeushyppääjä * Marjo Smolander (s. 1986), kanteleensoittaja, kansanmuusikko ja musiikkipedagogi * Seppo Smolander (s. 1955), korkeushyppääjä.
Kurt Elimä

Kurt "Kurre" Sigvard Elimä (24. elokuuta 1939 Narken, Korpilombolo – 28. maaliskuuta 2024) oli ruotsalainen mäkihyppääjä. Kurt Elimäe aloitti uransa Malmivaaran hyppyrimäessä, jonka rakensi hänen isänsä Lorenz. Tällöin hänen seuransa oli Koskullskulle AIF. Myöhemmin hän edusti IFK Kiirunaa. Elimän kansainvälinen ura ajottui vuosille 1963–1968. Hän osallistui vuodenvaihteen 1963–1964 Saksan-Itävallan mäkiviikolle ja saavutti Garmisch-Partenkirchenin uuden vuoden kisassa 6. sijan. Hän sijoittui helmikuussa Innsbruckin talviolympialaisissa 1964 pienessä mäessä seitsemänneksi ja isossa mäessä sijalle 29. Vuoden 1965–1966 Saksan–Itävallan mäkiviikolla sen Bischofshofenin osakilpailussa hän sijoittui neljänneksi. Hän osallistui myös vuoden 1968 talviolympialaisiin ja sijoittui niin normaalimäessä kuin isossa mäessä sijalle 37. Ruotsin mestaruuden hän voitti kaikkiaan viisi kertaa eli vuosina 1963–1965, 1967 ja 1969. Uransa jälkeen 1970-luvulla Elimä toimi mäkivalmentajana. Valmennettaviin kuului muun muassa Jan Boklöv, joka tuli tunnetuksi uuden hyppytyylin käyttäjänä. Hänen nuorempi veljensä Lennart Elimä oli myös kansainvälisen tason mäkihyppääjä, joka voitti Ruotsin mestaruuksia 1970-luvun lopulla. == Lähteet == * Kurt Elimä Sveriges Olympiska Kommitté * Kurt Elimä FIS === Viitteet === Luokka:Ruotsalaiset mäkihyppääjät Luokka:Länsipohjalaiset Luokka:Vuonna 1939 syntyneet Luokka:Vuonna 2024 kuolleet
Mihhail Kõlvart

Mihhail Kõlvart (s. 24. marraskuuta 1977 Qızılorda, Kazakstanin SNT, NeuvostoliittoKõlvart, Mihhail Eesti spordi biograafiline leksikon, viitattu 27.4.2019) on virolainen urheilija, yhteiskuntatieteilijä ja keskustapuolueen puheenjohtaja syyskuusta 2023 lähtien. Kõlvart valittiin Tallinnan kaupunginjohtajaksi Taavi Aasin tilalle 11.4.2019 ja astui virkaansa 12.4.2019. Kõlvartin puheenjohtajakaudella keskustapuoluetta on kohdannut eroaalto. Syksyllä 2023 puolueesta erosi muun muassa entinen ministeri ja Tallinnan kaupunginjohtaja Taavi Aas, joka syytti puheenjohtajaa johtajuuden puutteesta. Sittemmin puolue hajosi riigikogussa, vuoden 2023 vaaleissa valituista 16 edustajasta jäljelle jäi erojen jälkeen seitsemän. Oman näkemyksensä mukaan puolueen tilanne selittyi puheenjohtajavaalien kilpailulla ja puheenjohtajan venäjänkielisyydellä. Eroajista valtaosa on ollut vironkielisiä. Puolueesta eronnut entinen ministeri Tanel Kiik syytti häntä siitä, ettei hän puheenjohtajana tuominnut europarlamentaarikko Yana Toomia, joka maksoi venäläisten vaikuttaja-agenttien oikeudenkäyntikuluja. == Politiikka == * 1999–2002 – Lasnamäen kaupunginosavaltuuston jäsen, sosiaalidemokraattinen puolue. * 2008 – Viron keskustapuolueen jäsen. * 2009 – Tallinnan kaupunginvaltuuston jäsen. * maaliskuu–huhtikuu 2011 – Riigikogun jäsen. * huhtikuu 2011–huhtikuu 2019 – Tallinnan apulaiskaupunginjohtaja. * lokakuu 2017 – Viron kunnallisvaalien äänikuningas 24 712 äänellä. * huhtikuu 2019 – Tallinnan kaupunginjohtaja * syyskuu 2023 – Viron keskustapuolueen puheenjohtaja == Urheilu == Kõlvart on harrastanut nyrkkeilyä, potkunyrkkeilyä ja taekwondoa. Hän on toiminut myös Viron Taekwondoliiton puheenjohtajana. == Yksityiselämä == Kõlvart on korealais-virolainen, joka puhuu äidinkielenään venäjää. Kõlvart puhuu kuitenkin myös sujuvaa viroa, englantia, saksaa ja koreaa. Kõlvartin äiti on pedagogi Liidia Kõlvart. ==Lähteet== Luokka:Viron keskustapuolueen poliitikot Luokka:Riigikogun jäsenet Luokka:Virolaiset juristit Luokka:Tallinnan kaupunginjohtajat Luokka:Virolaiset urheilijat Luokka:Viron puolueiden puheenjohtajat Luokka:Vuonna 1977 syntyneet Luokka:Elävät henkilöt
Veikko Pekkarinen

Veikko Johannes Pekkarinen (28. helmikuuta 1907 Kuopion maalaiskunta Kuka kukin on (Aikalaiskirja) 1954, ss. 628–629. (Viitattu 13.4.2019) – 4. elokuuta 1985 Kuopio) oli Karjalaisen päätoimittaja. Veikko Pekkarisen vanhemmat olivat Heikki Pekkarinen ja Maria Antikainen ja puoliso vuodesta 1939 Rauha Esteri Turunen. Pekkarinen tuli ylioppilaaksi 1928. Hän työskenteli Savon uutistoimittajana, toimitussihteerinä ja 2. toimittajana 1939–1945 ja vielä toimituspäällikkönä 1965–1968. Hän oli myös Karjalan Pojat -lehden päätoimittaja. Karjalaisen päätoimittajana Joensuussa Pekkarinen työskenteli kaksikymmentä vuotta, 1945–1965. Hänellä oli useita sanomalehtialan luottamustoimia, Joensuun kaupunginvaltuuston jäsen hän oli 1948–1951.Kuolleita. Päätoimittaja Veikko Pekkarinen. Helsingin Sanomat, 19.8.1985, s. 14. ==Lähteet== Luokka: Suomalaiset päätoimittajat Luokka: Joensuun kaupunginvaltuutetut Luokka: Vuonna 1907 syntyneet Luokka: Vuonna 1985 kuolleet
Préparez vos mouchoirs

Préparez vos mouchoirs on Bertrand Blierin käsikirjoittama ja ohjaama belgialais-ranskalainen komediaelokuva vuodelta 1978. Seksuaalisia tapoja satirisoiva, ironisesti nimetty tragikomedia (vapaasti suom. ”Ottakaa nenäliinat esiin”) voitti parhaan vieraskielisen elokuvan Oscar-palkinnon ja musiikistaan César-palkinnon. Sitä ei tuotu Suomen teattereihin eikä sitä ole esitetty Suomessa televisiossakaan. == Juoni == Naimisissa oleva Raoul (Gérard Depardieu) yrittää tehdä kaikkensa tyydyttääkseen vaimonsa Solangen (Carole Laure) seksuaalisesti, ja päättää että paras tapa on hankkia tälle oma rakastaja Stéphane (Patrick Dewaere). Sekään ei auta, vaan lopulta vaimo keksii ratkaisuksi mennä sänkyyn 13-vuotiaan Christianin (Riton Liebman), kesäleirin kiusatun matematiikkaneron kanssa. Näin ratkeaa lopulta Solangen lapsettomuusongelmakin. == Näyttelijät == Lähde: Viitattu 8.5.2021. == Myöhempi arvostus == The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Vuoden 1978 belgialaiset elokuvat Luokka:Bertrand Blierin ohjaamat elokuvat Luokka:Vuoden 1978 ranskalaiset elokuvat Luokka:Seksikomediat Luokka:Ranskalaiset romanttiset komediat Luokka:Parhaan vieraskielisen elokuvan Oscar-palkinnon saaneet elokuvat
Evelina Coelho

Maria Evelina Coelho Martins da Fonseca (23. toukokuuta 1945 Vila Fernando, Guarda, Portugali – 26. marraskuuta 2013 Vila Fernando, Guarda) oli portugalilainen taidemaalari, joka käytti taiteilijanimeä Evelina Coelho http://web.archive.org/web/20151208220652/http://www.jornalaguarda.com/index.php/atualidade/4321-evocando- evelina-coelho. Coelho opiskeli taidemaalariksi Lissabonin taideakatemiassa. Uransa varrella hän piti yli 200 näyttelyä muun muassa Portugalissa, Saksassa, Brasiliassa, Ranskassa ja Kanadassa. Hänen töitään ostettiin niin julkisiin rakennuksiin kuin yksityiskokoelmiinkin. Vuonna 2012 hänestä tuli suojelija kotipaikkakunnalleen valmistuneelle nimikkokirjastolle. https://web.archive.org/web/20151208201331/http://www.ointerior.pt/noticia.asp?idEdicao=618&id;=32233&idSeccao;=7649&Action;=noticia == Lähteet == == Aiheesta muualla == * http://www.expresso.pt/cultura/morreu- evelina-coelho=f843054#gs.5ek49p * http://www.jornalaguarda.com/index.php/atualidade/4323-evelina-coelho Luokka:Portugalilaiset taidemaalarit Luokka:Vuonna 1945 syntyneet Luokka:Vuonna 2013 kuolleet
Ime Udoka

Ime Sunday Udoka (s. 9. elokuuta 1977 Portland, Oregon) on yhdysvaltalais- nigerialainen koripallovalmentaja ja kilpauransa päättänyt koripalloilija. Udoka pelasi urallaan muun muassa NBA:ssa, NBA:n kehityssarjassa ja Espanjan pääsarjassa. Maajoukkuetasolla Udoka edusti Nigeriaa, jonka pelaajana hän voitti kahdesti pronssia maanosan mestaruuskilpailuista ja osallistui vuoden 2006 MM-kilpailuihin. Pelaajauransa jälkeen Udoka on toiminut valmentajana. Hän voitti NBA:n mestaruuden San Antonio Spursin valmennusryhmässä vuonna 2014. Vuodesta 2021 Udoka on toiminut Boston Celticsin päävalmentajana. == Pelaajaura == === Seurajoukkueet === Yliopistotasolla pelannutCollege Basketball at Sports-Reference.com Udoka aloitti ammattilaisuransa yhdysvaltalaisissa piensarjoissa ja debytoi NBA:ssa pelattuaan neljä ottelua Los Angeles Lakersissa tammikuussa 2004. Käytyään tämän jälkeen Euroopassa Udoka siirtyi NBA:han vuonna 2006 jossa pelasi vuoteen 2011 saakka.Basketball- Reference.comLiga ACB === Maajoukkue === Udoka edusti Nigerian miesten maajoukkuetta muun muassa Japanin MM-kilpailuissa 2006 ja pronssimitalien arvoisesti vuosien 2005 ja 2011 Afrikan-mestaruuskilpailuissa. == Valmennusura == Vuonna 2012 Udoka siirtyi NBA-joukkue San Antonio Spursin apuvalmentajaksi.https://www.nba.com/spurs/news/120828_udoka Hän voitti Spursissa NBA:n mestaruuden vuonna 2014. Ensimmäisen päävalmentajapestinsä hän sai Boston Celticsiin kaudelle 2021–2022, ja joukkue ylsi tuolloin loppuotteluihin ensi kertaa 12 vuoteen. == Yksityiselämä == Udoka ja näyttelijätär Nia Long saivat poikalapsen vuonna 2012.https://www.dailymail.co.uk/tvshowbiz/article-2086079/Soul-Food-actress- Nia-Long-beams-shows-newborn-son-Kez-Sunday-time.html Udokan isä oli syntyjään Nigeriasta ja sisko Mfon Udoka Nigerian maajoukkue- ja WNBA-pelaaja. == Lähteet == * Ime Udoka Stats Basketball-Reference.com * Ime Udoka Europe Stats Basketball-Reference.com * Ime Udoka College Stats College Basketball at Sports-Reference.com * Profiili Liga ACB === Viitteet === == Aiheesta muualla == * Profiili FIBA Archive Luokka:Yhdysvaltalaiset koripalloilijat Luokka:Nigerialaiset koripalloilijat Luokka:Yhdysvaltalaiset koripallovalmentajat Luokka:Vuonna 1977 syntyneet Luokka:Elävät henkilöt
Kalevauva.fi (albumi)

Kalevauva.fi on Kalevauvan esikoisalbumi, joka julkaistiin 2. kesäkuuta 2017. Kaikkien kappaleiden sanoitukset ovat peräisin Vauva-lehden foorumilta. Albumin kansikuvassa on tietokonetta käsissään pitelevä Elias Lönnrot. == Vastaanotto == Keskisuomalaisen Venla-Vanamo Asikainen antoi albumille arvosanan 4/5. Hän sanoi materiaalin suurten musiikillisten intressien puutteiden ja yksinkertaisten sointukiertojen tuovan haastetta arviointiin musiikillisessa perspektiivistä, mutta piti kokoonpanoa stand up -komiikan saralla jopa neroina. Hän totesi, että aidosti hauskaa, harmitonta ja inhorealistista taidetta tuskin voi olla liikaa. == Kappaleet == == Kokoonpano == * Aapo Niininen – laulu, kitara * Kimmo Numminen – laulu, banjo == Lähteet == == Aiheesta muualla == * Kalevauva.fi discogs.com -sivustolla Luokka:Vuoden 2017 esikoisalbumit Luokka:Suomalaiset huumorialbumit
Katri Raik

Katri Raik (26. lokakuuta 1967 Tartto) on virolainen historioitsija, Viron sosiaalidemokraattisen puolueen poliitikko, opettaja ja kansanedustaja. Raik aloitti Viron sisäministerinä Ratasin hallituksessa 26. marraskuuta 2018. == Koulutus == Raik opiskeli Tarton Yliopistossa historiaa ja yhteiskuntaoppia. Vuonna 2004 hän väitteli tohtoriksi. == Työhistoria == * 30.12.2020 alkaen Narvan kaupunginjohtaja * 2018 -2019 - Viron sisäministeri * 2015-2018 - Sisäturvallisuusakatemian rehtori * 2009-2015 - Tarton Yliopiston Narvan collegen rehtori * 2007-2009 - Opetus- ja tiedeministeriön varakansleri * 1999-2007 - Tarton Yliopiston Narvan collegen rehtori * 1991-1999 - Työskenteli Tarton Yliopistossa == Politiikka == Vuoden 2013 kunnallisvaaleissa Raik valittiin sosiaalidemokraattien listoilta Narvan kaupunginvaltuustoon. Hän pyrki vuonna 2017 Narvan kaupunginjohtajaksi, mutta ei tullut valituksi. Raik valittiin Riigikoguun vuoden 2019 vaaleissa sosiaalidemokraattien listoilta. Hän oli ehdolla Euroopan parlamentin vaaleissa 2019. == Lähteet == * * === Viitteet === Luokka:Viron Sosiaalidemokraattisen puolueen poliitikot Luokka:Riigikogun jäsenet Luokka:Virolaiset historioitsijat Luokka:Viron sisäministerit Luokka:Riigikogun jäsenet Luokka:Vuonna 1967 syntyneet Luokka:Elävät henkilöt
Vote Is a Bullet

Vote Is a Bullet on Virgin Snatchin kuudes studioalbumi, joka julkaistiin 16. marraskuuta 2018. == Kappaleet == == Arvostelut == * Metal Temple: Metal Temple: Album review Viitattu 13.4.2019. == Lähteet == == Aiheesta muualla == * Vote Is a Bullet discogs.com -sivustolla * Luokka:Vuoden 2018 albumit Luokka:Virgin Snatchin albumit
Fowlerin liuos

Fowlerin liuos on historiallisesti lääkkeenä käytetty arseenin liuos joka sisältää 1 % kaliumarseniittia (KAsO2). Muut liuoksen ainesosat olivat kaliumkarbonaatti ja lavendelisprii, joten se voitiin tunnistaa viime mainitun hajun perusteella. Lääkettä otettiin kaksi tai kolme kertaa päivässä, aluksi kolme tippaa kerrallaan, ja kerta-annosta lisättiin vähitellen 15 tippaan saakka. Brittiläinen lääkäri Thomas Fowler (1736–1801) esitteli aineen vuonna 1786. Sitä käytettiin anemian, reuman, psoriasiksen ja useiden muiden tautien hoidossa. Vuodesta 1865 alkaen Fowlerin liuosta käytettiin leukemian hoitoon ensimmäisenä kemoterapian lääkeaineena. Sitä käytettiin hoitona myös vaikeassa malariassa ja malarian ehkäisyssä. 1900-vuosikymmenestä alkaen epäorgaanisten arseeniyhdisteiden kuten Fowlerin liuoksen käyttö vähentyi ja huomio kiinnittyi orgaanisiin arseenivalmisteisiin kuten atoksyyliin ja salvarsaaniin. 1900-luvun kuluessa opittiin että Fowlerin liuos kuten muutkin arseeniyhdisteet ovat huomattavan myrkyllisiä ja karsinogeenisia, joten niiden käyttö lääkkeenä loppui lähes kokonaan. Kuitenkin vuonna 2001 Yhdysvaltain elintarvike- ja lääkevirasto (FDA) hyväksyi arseenitrioksidia sisältävän lääkkeen käytön erään akuutin leukemian tyypin hoidossa. == Lähteet == Luokka:Lääketieteen historia Luokka:Myrkylliset kemikaalit Luokka:Arseeniyhdisteet Luokka:Kaliumyhdisteet
Epäilyksen ulkopuolella

Epäilyksen ulkopuolella (tai Epäilyksen yläpuolella, Indagine su un cittadino al di sopra di ogni sospetto) on Elio Petrin käsikirjoittama ja ohjaama italialainen rikoselokuva vuodelta 1970. Naisystävänsä murhaavasta poliisipäälliköstä kertova tarina voitti parhaan vieraskielisen elokuvan Oscar-palkinnon sekä tuomariston Grand Prix’n ja kriitikoiden palkinnon Cannesissa. == Vastaanotto == Helsingin Sanomien Helena Ylänen kirjoitti elokuvan televisioesityksen alla 1977 sen uskottavuuden kärsivän hieman päähenkilön selvästä psyykkisestä epävakaudesta: naisystävän murha selitetään seksuaaliongelmilla. Poliisitoimen yhteiskunnallisessa kritiikissä hän sanoo Petrin onnistuvan paremmin: päähenkilö on suurisuinen öykkäri, rikollisten kaltaiseksi muuttunut. == Lähteet == Luokka:Vuoden 1970 italialaiset elokuvat Luokka:Rikoselokuvat Luokka:Parhaan vieraskielisen elokuvan Oscar-palkinnon saaneet elokuvat
Barbro Tano

Ella Barbro Tano (s. 30. marraskuuta 1939 Pajala) on entinen ruotsalainen maastohiihtäjä ja edusti IFK Kiirunaa. Barbro Tano nousi Ruotsin naishiihtäjien kärkikaartiin vasta lähes 30-vuotiaana. Hän oli naimisissa ja kahden pienen pojan äiti Kiirunasta. Hän voitti vuonna 1967 ensimmäista kertaa naisille järjestetyn Lidingöloppetin 15 kilometrin. Hän nousi Ruotsi maajoukkueeseen seuraavana kilpailukautena ja edusti Ruotsia Grenoblen talviolympialaisissa 1968. Hän sijoittui 5 kilometrillä 18:ksi ja 10 kilometrillä 10:ksi Ruotsin Toini Gustafssonin voittaessa molemmat matkat. Tano törmäsi 5 kilometrin kisassa Suomen Senja Pusulan kanssa niin, että Pusula menetti todennäköisesti kisan voiton. Vuonna 1972 Tano osallistui toisen kerran olympialaisiin Sapporossa. Sijoitukset olivat 19. 5 kilometrillä ja 13. 10 kilometrillä. Ruotsin mestaruuksia Tano saavutti vuonna 1969 niin 5 kuin 10 kilometrillä, ja vuonna 1972 hän ankkuroi seuransa IFK Kiirunan voittoon. Aktiiviuransa jälkeen Tano työskenteli Kiirunassa LKAB:n toimistovirkailijana eläkkeelle pääsyynsä asti. Liikunta oli aktiiviuran jälkeen myös mukana. Hän kilpaili vetokoiravaljakkojen kisoissa ja osallistui useamman kerran Tukholman maratonille. == Lähteet == * * ===Viitteet=== Luokka:Ruotsalaiset maastohiihtäjät Luokka:Länsipohjalaiset Luokka:Vuonna 1939 syntyneet Luokka:Elävät henkilöt
Egyptin maahockeymaajoukkue

Egyptin maahockeymaajoukkue edustaa Egyptiä miesten maahockeyn maaotteluissa. Egypti on osallistunut kesäolympialaisiin kahdesti: sekä Barcelonassa 1992 että Ateenassa 2004 se sijoittui 12:nneksi.Olympics at Sports-Reference.com Afrikan-mestaruuskilpailuissa Egypti on menestyneimpiä maita: se on ollut usein mitaleilla ja voittanut mestaruuden vuosina 1983 ja 1989.todor66.com Afrikan kisoissa se on saavuttanut kaksi kultaa ja kaksi hopeaa. == Sijoitukset == Kesäolympialaiset *1992 – 12:s *2004 http://www.todor66.com/hockey/field/Africa/index_Men_AG.html 12:s Afrikan- mestaruuskilpailut *1983 – kultaa *1989 – kultaa *1993 – hopeaa *1996 – pronssia *2000 – hopeaa *2005 – hopeaa *2009 – hopeaa *2013 – hopeaa *2017 – hopeaa Afrikan kisat *1991 – kultaa *1995 – hopeaa *1999 – hopeaa *2003 – kultaa == Lähteet == * Afrikan-mestaruuskilpailujen tilastot todor66.com * Afrikan kisojen tilastot] todor66.com * Egypt Hockey Men's Hockey Results Olympics at Sports-Reference.com === Viitteet === Luokka:Maahockeymaajoukkueet Miesten maajoukkue
Chilternin kukkulat

Chilternin kukkulat on noin 115 kilometriä pitkä ja 839 neliökilometriä laaja kukkula-alue Etelä-Englannissa, Lontoosta luoteeseen. Kukkuloiden kallioperä on liitukiveä, ja ne muodostavat lounais-koillissuuntaisen jonon Oxfordshiren, Buckinghamshiren, Hertfordshiren ja Bedfordshiren kreivikuntien alueelle. Kukkuloiden kaakkoisrinteet laskeutuvat loivina Thamesjoen laaksoon, kun taas niiden luoteisrinteet ovat selvästi jyrkemmät. Korkein huippu on Haddington Hill (267 m), joka on myös Buckinghamshiren korkein kohta. National Trust on perustanut seudulle useita suojelualueita, joista on tullut suosittuja matkailunähtävyyksiä. Aikaisemmin kukkuloilla oli sankkoja pyökkimetsiä, joista High Wycomben huonekaluteollisuus sai raaka-aineensa. Nykyisin metsiä on enää läntisimmillä kukkuloilla. Alueen poikki kulkee useita solia, joihin on rakennettu Lontooseen johtavia maanteitä ja rautateitä. == Lähteet == == Aiheesta muualla == * Chilterns Countryside (National Trustin sivusto) * Visit the Chilterns (matkailusivusto) Luokka:Englannin vuoret ja kukkulat Luokka:Bedfordshiren maantiede Luokka:Buckinghamshiren maantiede Luokka:Hertfordshiren maantiede Luokka:Oxfordshiren maantiede
Zila Ghaziabad

Zila Ghaziabad on vuonna 2013 ensi-iltansa saanut intialainen hindinkielinen toimintaelokuva, jonka ohjasi Anand Kumar ja tuotti Vinod Bachchan. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2013 intialaiset elokuvat Luokka:Hindinkieliset elokuvat Luokka:Intialaiset toimintaelokuvat
Kehro

Kehro on 1980-luvun alussa Helsingissä perustettu orkesteri, jonka tyylilaji on psykedeelinen etnoväritteinen taustamusiikki. Yhtyeen nimi viittaa Urjalassa sijaitsevaan saman nimiseen kylään. Ektro Records julkaisi yhtyeen esikoisalbumin Urdiala huhtikuussa 2019 ja kakkosalbumin Jalousie toukokuussa 2021. Kehron kolmosalbumi Hamlet on omakustanne, joka ilmestyi lokakuussa 2022. Yhtyeen perustajajäsenet ovat alun perin urjalalaiset Vesa Kaartinen ja Ville Toikka. Kitaraduona aloittanut yhtye kasvoi 2000-luvun alkuvuosina trioksi, jonka kontrabasistina oli ensin Tapio Ollikainen, sittemmin Markku Kyyhkynen. Keikoilla rumpaleina ovat olleet mm. Kalle Outila, Markus Raivio, Okko Laru ja Knut Haglund. Yhtye on pitänyt keikat avoimena kaikille halukkaille niin, että ad hock -kokoonpanoissa on parhaimmillaan musisoinut lähes kymmenen soittajaa. Soitinvalikoima on vaihdellut lehmänkellosta nokkahuiluun. == Jäsenet == * Ville Toikka – sähkökitara, slidekitara * Vesa Kaartinen – akustinen kitara, resonaattori, banjo, huuliharppu * Markku Kyyhkynen – kontrabasso == Kehron albumeilla esiintyneet muusikot == * Samuli Laiho – akustinen kitara, syntetisaattori * Janne Oinas – sähkökitara, syntetisaattori * Marko Timonen – lyömäsoittimet * Abdissa "Mamba" Assefa – yömäsoittimet * Kalle Outila (Carlos Bronco) – akustinen, slide- ja sähkökitara, mandoliini * Hannu Saha – kokle, kantele, midi, tenoritorvi * Mikko Helenius – bandoneon * Jari Sikander – nokkahuilu, kornetti * Heikki Saha – klarinetti * Ossi Kohijoki – tuuba == Diskografia == * Urdiala (albumi) * Jalousie (albumi) * Hamlet (albumi) (2022) == Lähteet == == Aiheesta muualla == * Kehron Facebook-faniryhmä * Alste, Marjo (2021) Kehro-orkesterin toinen levy kantaa 1950-luvun tangon nimeä – uunituore levy julkaistiin tänään Urjalan sanomat * Laine, Pekka (2022) Arvio: Maailmallista menoa ja rytmin juhlaa – Kehron mielikuvituskansanmusiikki tulee kaikkialta Soundi Luokka:Suomalaiset yhtyeet
Charles Catterall

Charles Catterall (16. lokakuuta 1914 – 1. marraskuuta 1966) oli eteläafrikkalainen nyrkkeilijä ja olympiamitalisti. Catterall saavutti 57,2 kilogramman painoluokassa olympiahopeaa Berliinissä 1936 hävittyään loppuottelussa Argentiinan Oscar Casanovasille. Catterall oli Berliinissä maansa ainoa mitaleille yltänyt urheilija.Olympics at Sports-Reference.com == Lähteet == * Charles Catterall Bio, Stats, and Results Olympics at Sports- Reference.com === Viitteet === Luokka:Eteläafrikkalaiset nyrkkeilijät Luokka:Eteläafrikkalaiset olympiamitalistit Luokka:Vuonna 1914 syntyneet Luokka:Vuonna 1966 kuolleet
Kiertomehiläiset

Kiertomehiläiset (Nomada) ovat aitomehiläisten (Apidae) heimoon kuuluva pistiäissuku. Kiertomehiläiset ovat rakenteeltaan melko kaljuja, kapearuumiisia mehiläisiä, joilla on kiiltävä ja kirjava takaruumis. Suvun lajien määrittäminen on vaikeaa ja ne sekoitetaan helposti esimerkiksi petopistiäisiin. Kiertomehiläiset ovat pesävieraita ja ne munivat erityisesti maamehiläisten pesiin, jolloin niiden toukat syövät isäntälajin omille toukilleen tuomaa siitepölyä. Kiertomehiläisten suku on hyvin laaja ja sukuun kuuluu maailmanlaajuisesti yli 700 lajia. Suvun lajimäärä vaihtelee eri lähteissä. Suomessa suvun edustajia esiintyy yli 20 lajia. Aikuiset kiertomehiläiset ruokailevat kukilla ja toimivat hyödyllisinä pölyttäjinä kasveille. == Sukuun kuuluvia lajeja == *Harjukiertomehiläinen (Nomada alboguttata) *Nomada argentata *Ruusuruohokiertomehiläinen (Nomada armata) *Hietikkokiertomehiläinen (Nomada baccata) *Hammaskiertomehiläinen (Nomada ferruginata) *Pikkukiertomehiläinen (Nomada flavoguttata) *Vyökiertomehiläinen (Nomada flavopicta) *Nomada fulvicornis *Tummakiertomehiläinen (Nomada fusca) *Piehtarikiertomehiläinen (Nomada fuscicornis) *Hohtokiertomehiläinen (Nomada goodeniana) *Kultakiertomehiläinen (Nomada integra) *Pajukkokiertomehiläinen (Nomada lathburiana) *Raitakiertomehiläinen (Nomada leucophthalma) *Vaahterakiertomehiläinen (Nomada marshamella) *Mutakiertomehiläinen (Nomada moeschleri) *Punajalkakiertomehiläinen (Nomada obscura) *Kultapiiskukiertomehiläinen (Nomada obtusifrons) *Mantukiertomehiläinen (Nomada opaca) *Punikkikiertomehiläinen (Nomada panzeri) *Kangaskiertomehiläinen (Nomada roberjeotiana) *Verikiertomehiläinen (Nomada ruficornis) *Kanervakiertomehiläinen (Nomada rufipes) *Apilakiertomehiläinen (Nomada stigma) *Ahokiertomehiläinen (Nomada striata) *Keltasiimakiertomehiläinen (Nomada subcornuta) *Sitruunakiertomehiläinen (Nomada succincta) *Kurjenjalkakiertomehiläinen (Nomada tormentillae) == Aiheesta muualla == *Laji.fi: Kiertomehiläiset (Nomada) *Pistiäistyöryhmä: Suomen kiertomehiläiset (Nomada) *Ötökkätieto: Kiertomehiläislaji (Nomada sp.) *ITIS: Nomada *University of Michigan, Animal Diversity Web (ADW): Nomada *Iowa State University, Bug Guide: Genus Nomada - Nomad Bees *Pherobase: Semiochemicals of Genus Nomada Luokka:Aitomehiläiset
Työväenluokka nousee taivaaseen

Työväenluokka nousee taivaaseen (tv-ohjelmatiedoissa Työväenluokka nousee paratiisiin, La classe operaia va in paradiso) on Elio Petrin ohjaama italialainen draamaelokuva vuodelta 1971. Petri laati poliittisen draaman käsikirjoituksen yhdessä Ugo Pirron kanssa, ja elokuvan pääosaa näyttelee Gian Maria Volonté. Cannesin elokuvajuhlilla 1972 teos sai jaetun Grand Prix International -palkinnon Francesco Rosin elokuvan Mattein tapaus kanssa. == Juoni == Lulu Massa (Volonté) katkaisee sormensa tehdastyössä ja alkaa miettiä, kenen hyväksi hän uhraa terveytensä. == Vastaanotto == Elokuvaa ei nähty Suomen teattereissa. Helsingin Sanomien Rauno Harju kirjoitti elokuvan tv-esityksen alla vuonna 1974 ajan kuluttajavalistustyyliin: ”Kun istutte tänä iltana television ääreen katsoaksenne italialaisen Elio Petrin elokuvan – – tulette tehneeksi kenties perjantaipäivän viisaimman tekonne. Filmin loputtua huomaatte olevanne vakuuttuneita siitä, että näitte hyvän elokuvan.” Harju piti elokuvaa monikerroksisena ja universaalina kuvauksena työläisten ahtaasta, kellokorttien ja kiihtyvän työtahdin maailmasta. == Lähteet == Luokka:Italialaiset draamaelokuvat Luokka:Vuoden 1971 italialaiset elokuvat
Valéria Gyenge

Valéria Gyenge (s. 3. huhtikuuta 1933 Budapest, Unkari) on unkarilainen uransa päättänyt uimari. Hän voitti kesäolympialaisissa 1952 naisten 400 metrin vapaauinnin kultaa. Vuoden 1956 kesäolympialaisissa Gyenge osallistui naisten 400 metrin vapaauintiin ennakkosuosikkina, mutta floppasi ja jäi kahdeksanneksi. Gyenge valittiin International Swimming Hall of Fameen vuonna 1978. == Lähteet == Luokka:Unkarilaiset uimarit Luokka:Vuonna 1933 syntyneet Luokka:Elävät henkilöt Luokka:Unkarilaiset olympiavoittajat Luokka:Unkarilaiset olympiamitalistit
Riitta Vanhatalo

Riitta Vanhatalo oli Suomen Kotiseutuliiton toiminnanjohtaja vuosina 2013-2022. Hänet valittiin Kansallisen audiovisuaalisen instituutin johtajaksi syyskuussa 2022 ajalle 1.11.2022–31.10.2027. Valinnasta KAVI:n johtajaksi tehtiin hallinto-oikeuteen kolme valitusta, joiden perusteella hallinto-oikeus kumosi nimityksen kesäkuussa 2024. Hallinto-oikeuden päätös ei ole vielä lainvoimainen. Koulutukseltaan Vanhatalo on filosofian tohtori. Hän väitteli Tampereen yliopistossa puheviestinnän alalta vuonna 2014. Väitöskirja käsitteli vuorovaikutusta, päätöksentekoa ja johtamista verkostossa sekä tasavertaisuuden näkökulmaa vuorovaikutuksessa. Ennen Kotiseutuliittoa Vanhatalo työskenteli yli 20 vuotta Ylessä toimittajana, tuottajana ja päällikkötehtävissä uutisissa, ajankohtaisohjelmissa, asia- ja kulttuuriohjelmissa sekä radiokanavista Yle Radio 1:ssä ja Yle Radio Suomessa. Aiemmin hän on työskennellyt myös kirjastotoimenjohtajana, opettajana, tutkijana ja kulttuurisihteerinä. Riitta Vanhatalo on kotoisin Pohjois- Pohjanmaan Kärsämäeltä. Nykyisin hän asuu Kirkkonummella. ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset toimittajat Luokka:Valtionlaitosten johtajat Luokka:Suomalaiset elokuva-alan henkilöt
Pelisalmi

Pelisalmi on kulmakunta Kangasalla. Kulmakunta on muodostunut Längelmäveden Pelisalmen ylittävän sillan ympäristöön. Pelisalmi on saanut nimensä kun tukkimiehet aikoinaan pelasivat korttia odotellessaan tukkilauttoja pelisalmen sillan kohdillalla olevalla tukkireitillä. Pelisalmella on paljon kesämökkejä ja jonkin verran vakioasutusta. Luokka:Kangasalan osa-alueet
Suomen krikettimaajoukkue

Suomen krikettimaajoukkue edustaa Suomea kriketin maajoukkuekilpailuissa. Sitä hallinnoi vuonna 1999 perustettu Suomen Krikettiliitto. Suomi on ollut International Cricket Councilin liitännäisjäsen (associate member) vuodesta 2017 lähtien. Huhtikuussa 2018 kaikille ICC:n jäsenille myönnettiin oikeudet virallisiin T20-maaotteluihin (eli pelimuotoon, jossa joukkueilla on 20 syöttövuoroa, joissa kuusi syöttöä). Maajoukkue pelasi ensimmäisen ottelunsa vuonna 2000 Itävaltaa vastaan. Ensimmäiset T20-maaottelunsa Suomi pelasi Tanskaa vastaan Bröndbyssä heinäkuussa 2019. Suomi hävisi molemmat ottelut. Suomen ensimmäinen T20-kotimaaottelu pelattiin Espanjaa vastaan elokuussa 2019 Keravan kansallisella krikettikentällä.Suomen krikettimaajoukkue saa Espanjan vieraakseen elokuussa 2019 - luvassa tiukka taisto kansainvälisistä ranking- pisteistä Suomen Krikettiliitto. Ajankohta 3.2.2019. Viitattu 13.4.2019. Suomi voitti ensimmäisen ottelun, mutta hävisi kaksi jälkimmäistä. == Lähteet == == Aiheesta muualla == * Maajoukkue Krikettiliiton sivuilla Luokka:Krikettimaajoukkueet Maajoukkue Kriketti
Tigist Tufa

Tigist Tufa (s. 26. tammikuuta 1987) on etiopialainen kestävyysjuoksija. Hänen päämatkansa on maraton. Viitattu 13.4.2019. Tufan uran suurin saavutus on vuoden 2015 Lontoon maratonin voitto. Vuotta aiemmin hän voitti Shanghain maratonin ennätysajallaan 2:21:52.London Marathon 2015: Eliud Kipchoge and Tigist Tufa win BBC. Ajankohta 26.4.2015. Viitattu 13.4.2019. Arvokisoissa Tufa on kilpaillut kahdesti, parhaana tuloksena kuudes sija Pekingin MM- kisojen maratonilla. 2016 Rion olympiamaratonilla Tufa joutui keskeyttämään. == Lähteet == Luokka:Etiopialaiset kestävyysjuoksijat Luokka:Vuonna 1987 syntyneet Luokka:Elävät henkilöt
Alaa Salah

Alaa Salah () on sudanilainen arkkitehtiopiskelija, josta tuli khartumilaisen valokuvaaja Lana Harounin ottaman kuvan johdosta symboli Sudanissa joulukuussa vuonna 2018 alkaneille mielenosoituksille, joissa mielenosoittajat vaativat presidentti Omar Hassan al-Bashirin eroa. Alaa Salah opiskelee arkkitehtuuria Khartumin kansainvälisessä yliopistossa. Hän osallistui mielenosoituksiin niiden alusta asti. Hänet kuvattiin 8.4.2019, kun hän oli auton katolla seisten johtamassa protestilaulujen laulamista armeijan päämajan edessä pidetyssä mielenosoituksessa. Hänellä on kuvassa päällään sudanilainen toub- tai thobe-asu, joka on valkoisesta puuvillakankaasta valmistettu perinnevaate. Tuota perinteistä asua ei enää juuri käytetä Sudanissa, ja se yhdistetään vanhempiin sukupolviin. 1940– ja 1950-luvuilla Sudanissa naisaktivistit pukeutuivat valkoiseen thobeen. Salahilla oli myös korvissaan pyöreät kultaiset korvakorut, jollaiset ovat yleensä periytyneet äidiltä tyttärelle. Valokuvaaja Lana Harounin kännykällä ottama kuva lähti leviämään sosiaalisessa mediassa ja siitä tuli mielenosoitusten symboli. == Lähteet == == Aiheesta muualla == * * * * Luokka:Sudanilaiset henkilöt Luokka:1990-luvulla syntyneet Luokka:Elävät henkilöt
Melkein totta

Melkein totta on suomalainen draamakomediasarja, jonka pääosissa näyttelevät Heli Sutela, Hannele Lauri sekä Emilia Sinisalo. Heli Sutela on käsikirjoittanut sarjan yhdessä Heikki Syrjän ja Riku Suokkaan kanssa. Suokas on puolestaan ohjannut sarjan yhdessä Petri Kotwican ja Kimmo Taavilan kanssa. Sarja kertoo saman pukuhuoneen jakavan kolmen eri ikäisen teatterinäyttelijän arjesta suomalaisessa laitosteatterissa. Teatteria on johdettu huolimattomasti, mistä sen työntekijät ovat ottaneet irti kaiken mahdollisen hyödyn. Jokaisessa jaksossa on teema, jota käsitellään myös sarjassa nähtävissä katkelmissa klassisista sekä moderneista näytelmistä. Sarja on kuvattu Tampereen Työväen Teatterissa. == Rooleissa == == Jaksot == Jakso Nimi Ensiesitys Yle TV1:llä Julkaisu Yle Areenassa Ikäraja 1 Valta 13. huhtikuuta 2019 13. huhtikuuta 2019 2 Arvostus 20. huhtikuuta 2019 3 Intohimo 27. huhtikuuta 2019 4 Raha 4. toukokuuta 2019 5 Vääryys 11. toukokuuta 2019 6 Luokkasota 18. toukokuuta 2019 7 Korpilakko 25. toukokuuta 2019 8 Menestys 1. kesäkuuta 2019 == Lähteet == == Aiheesta muualla == * Melkein totta Yle Areenassa Luokka:2010-luvun suomalaiset draamakomediasarjat Luokka:Yle TV1:n televisio-ohjelmat Luokka:Televisiosarjat ystävyydestä
Ellen Namhila

Ellen Ndeshi Namhila (s. 1964) on Namibian yliopiston vararehtori ja viiden vuoden virkavapaalla yliopiston kirjaston johtajan tehtävästä. Namhila joutui 12-vuotiaana kokemaan Etelä-Afrikan puolustusvoimien hyökkäyksen kotiseudullaan vuonna 1976, ja hän haavoittui luotien mennessä hänen jalkojensa ja käsiensä läpi. Hänet kuitenkin pelastettiin kotikylään. Myöhemmin hän pakeni Angolaan ja toimi sairaanhoitajana SWAPO:n sissileirillä. Lukion hän suoritti Gambiassa, ja kirjastotieteen opinnot Tampereen yliopistossa. Hän valmistui vuonna 1993, ja opinnäytteen nimi oli Rural development communication in Namibia: an Owambo case study. Hän myös väitteli tohtoriksi Tampereella vuonna 2015. Väitöskirjan otsikko oli Recordkeeping and missing "Native estate" records in Namibia: an investigation of colonial gaps in a post-colonial national archive. Yliopiston vararehtorin työssä hän vastaa mm. henkilöstö- ja talousasioista sekä ATK:sta ja kiinteistöistä. ==Viitteet== Luokka:Namibialaiset henkilöt Luokka:Vuonna 1964 syntyneet Luokka:Elävät henkilöt Luokka:Namibian tiede ja tekniikka
Tiikerin raidat

Tiikerin raidat on suomalaisen laulajan ja lauluntekijän Jonne Aaronin kolmas sooloalbumi, joka julkaistiin 10. toukokuuta 2019. Levyn on tuottanut Jimmy Westerlund. Albumin alkuperäinen työnimi oli Rooma. Jonne Aaron on sanonut, että Tiikerin raidat on hänen uransa ”vahvimpia kokonaisuuksia niin tekstillisesti kuin musiikillisestikin”. Hän on kuvaillut levyä monipuoliseksi ja arvellut joidenkin sen kappaleiden herättävän "puolesta ja vastaan -reaktioita”. Albumi on ”soundillisesti lähempänä” Jonne Aaronin Negative- yhtyettä, ja sanoitukset käsittelevät hänen yksityiselämänsä käänteitä, ”ennen kaikkea eroa”. Levy sai vaisun vastaanoton kriitikoilta. Soundin arviossa todettiin: ”Muutamista hyvistä hetkistä huolimatta on kokonaisuus musiikillisesti varsin keskiverto. Sanoituksetkaan eivät pääse säväyttämään.” Keskisuomalaisessa sanottiin, että levy on ”niin yhteinäinen jööti, että ulkopuolinen rupeaa väkisinkin kyseenalaistamaan Aaronin ja luottotuottaja Jimmy Westerlundin mielikuvituksen”. Tiikerin raidat nousi julkaisuviikollaan Suomen virallisen albumilistan viidennelle sijalle. Fyysisellä albumilistalla levy nousi sijalle kolme. Listaviikkoja levylle kertyi albumilistalla yhteensä kaksi. Albumilta on julkaistu viisi singleä vuosina 2015–2019. Niistä neljä nousi Suomen radiokanavien soitetuimpien listalle. Levyn ensimmäinen single ”Mitä sä ajattelet (anna sun äänesi kuulua)” julkaistiin alun perin osana vuoden 2015 Nenäpäivä-kampanjaa. == Kappaleet == Kaikki san. ja säv. Jonne Aaron, ellei muuta mainittu. == Tekijät == ===Muusikot=== *Jonne Aaron *Jimmy Westerlund *Tom Diekmeier *Dani Strömback *Hannes Pirilä *Torsten Borg *Capri *Jeremy Folderol ===Muut=== *Jimmy Westerlund – tuotanto, äänitys *Svante Forsbäck – masterointi *Asko Kallonen – A&R; *Ville Juurikkala – valokuvat *Mainostoimisto Bananas / Jonne Aaron – kansien layout design Tiikerin raidat -albumin kansilehtinen == Arvostelut == * Savon Sanomat: Jonne Aaron: Tiikerin raidat Viitattu 26.12.2022. * Soundi: Levyarvio: Rakkautta ja muita elämän kipukohtia – Jonne Aaronin ennalta-arvattava uutuus kulkee turvallista keskitietä Viitattu 26.12.2022. == Lähteet == Luokka:Vuoden 2019 albumit Luokka:Suomalaiset rockalbumit
Atsede Baysa

Atsede Baysa Tesema (s. 16. huhtikuuta 1987) on etiopialainen kestävyysjuoksija. Hänen päämatkansa on maraton. Viitattu 14.4.2019. Baysan henkilökohtainen ennätys maratonilla on 2.22.03, jonka hän saavutti voittaessaan Chicagon maratonin vuonna 2012. Puolimaratonilla Baysan ennätys on 1.07.33. == Maratonvoitot == Lähde: IAAF * Bostonin maraton: 2016 * Chicagon maraton: 2010, 2012 * Istanbulin maraton: 2007 * Pariisin maraton: 2009, 2010 * Xiamenin kansainvälinen maraton: 2010 == Lähteet == Luokka:Etiopialaiset kestävyysjuoksijat Luokka:Vuonna 1987 syntyneet Luokka:Elävät henkilöt
Seventhian ...Memories of Time

Seventhian... Memories of Time on Dreamtalen seitsemäs studioalbumi, joka julkaistiin 23. marraskuuta 2016. == Kappaleet == == Kokoonpano == * Erkki Seppänen – laulu * Seppo Kolehmainen – kitara * Rami Keränen – kitara * Heikki Ahonen – basso * Janne Juutinen – rummut * Akseli Kaasalainen – kosketinsoitin == Arvostelut == * Imperiumi: 8+/10Dreamtale - Seventhian… Memories Of Time Viitattu 21.12.2022. * Inferno: Koukuttavaa melodiaa ja vauhdikasta pohjaa – arviossa Dreamtale Viitattu 21.12.2022. * Metalliluola: 7/10Metalliluola: Levyarvio Viitattu 14.4.2019. == Lähteet == == Aiheesta muualla == * * Luokka:Vuoden 2016 albumit Luokka:Dreamtalen albumit